આ બાબતમાં ‘મિડ-ડે’ સાથે વાતચીત કરતાં પપ્પુ વાઘરીએ ‘મિડ-ડે’ને કહ્યું હતું કે ‘મારે એક દીકરી અને બે દીકરા છે. તેના ભણતર અને લગ્ન કે અન્ય કોઈ ઇમર્જન્સીમાં ખર્ચ આવી જાય એ માટે મારી પત્ની ગમે એવી રીતે શાકભાજીની ફેરીમાંથી ૫૦૦ રૂપિયા બચાવીને પતપેઢીમાં ભરે છે. થોડા સમયથી તેણે મારા મોટા દીકરાના નામે પણ અકાઉન્ટ ખોલાવ્યું છે જેમાં પણ તે રોજ ૫૦૦ રૂપિયા ભરે છે. જોકે આ ૫૦૦ રૂપિયા જ્યારે અમે ફેરી ન હોય ત્યારે ભરી શકતા નથી. એટલે અંદાજે મહિનામાં વીસ દિવસ અમે એક ખાતામાં ૫૦૦ રૂપિયા બચત પેટે જમા કરીએ છીએ.’